stanford-oval/wikipedia huggingface dataset:
ליסינג
ליסינג לרכב > החכר מימוני

חכירה מימונית או החכר פרטי (או ליסינג פרטי) היא שיטת מימון קנייה לרכב שלא באמצעות הלוואה מהבנק אלא דרך חברת החכר אבל עם התחייבות קנייה, היות שחברת ההחכר כבר קנתה את הרכב ומחכה להשלמת הסכום. עם זאת יש חברות שלא דורשות רכישה. ההחכר מיועד לאנשים שרוצים לקנות רכב לשימושם היומיומי אבל אין להם האמצעים המתאימים לכך.
בשיטה זו, מתבצעת קניית הרכב בשני שלבים: בשלב הראשון הלקוח משלם סכום ראשוני לקנייה ובשלב השני הוא משלם את יתרת החוב בתשלומים חודשיים לאורך תקופה הנקבעת מראש כחלק מהחוזה מול חברת ההחכר. מאידך, הלקוח יכול להתחיל מלשלם תשלומים חודשיים ולבחור בסוף כיצד לשלם את היתרה.
בתום התקופה הראשונית ולאחר שבוצעו כל התשלומים החודשיים שנקבעו מראש, יכול הלקוח לבחור האם הוא מעביר את הרכב על שמו, או מבקש מחברת ההחכר להמיר את העסקה לרכב אחר (לרוב רכב חדש).
מכיוון שהרכב נמצא אצל הלקוח, באחריותו ביצוע כל פעולות התחזוקה והתפעול השוטפות כגון טסט, ביטוח, תיקונים ועוד.
החכר פרטי מתאים לאדם המעוניין להרגיש בעלות על רכב בהוצאה חודשית נמוכה יחסית, ויודע להתמודד עם תחזוקה וטיפול ברכב. מחירי ההחכר הפרטי משתנים בהתאם להיצע ולביקוש אך גם בהתאם לפרמטרים כגון גיל הנהג, וותק הנהג על הכביש ומספר המשתמשים הייעודי.
ליסינג לרכב > החכר תפעולי

החכר תפעולי הוא בדר"כ עסקה של החכר דרך מקום העבודה. כאשר העובד מקבל רכב החכר כחלק מתנאי ההעסקה במקום העבודה, הוא יידרש לבחור רכב מסוים, בדרך כלל מתוך מבחר של מכוניות מקטגוריה אחת או שתיים. לאחר ההזמנה יקבל העובד את המכונית מיד וללא תשלומי מקדמה. בסוף תקופת החכירה - 36 חודשים על פי רוב - מוחזרת המכונית לחברת ההחכר והעובד זכאי לחזור על התהליך מחדש או לא לחדשו כלל.
במהלך תקופת החכירה, בעלות המכונית - כפי שהיא מוגדרת ברישיון הרכב - היא של חברת ההחכר, והמכונית למעשה מושכרת לכל דבר. עסקת ההחכר התפעולי כוללת גם חבילת תחזוקה הכוללת טיפולים שוטפים, טיפול בתקלות שונות שצצות בתקופת החכירה, תשלומי ביטוחים, אגרות וטיפול בטסט השנתי ולעיתים מגלמת בתוכה אף את עלויות הדלק.
מדובר בפתרון נוח עבור נהגים שמחפשים לפטור את עצמם מהטרחה שבהחזקת רכב. זאת ועוד, ההחזר החודשי פירושו שאין הוצאות לא צפויות, וכי ניתן לדעת את העלות המדויקת עבור הרכב. עלות התשלום החודשי מגלמת בתוכה את כל אותן ההוצאות שהנהג פטור מהן, ועל כן ייתכן שתהיה גבוהה יחסית. כמו כן, בתום תקופת ההחכר חוזר הרכב לבעלות חברת ההחכר, ועל כן מדובר בפתרון זמני בלבד ולא בקניית רכב.
החכר תפעולי מקובל בעיקר בקרב חברות המחזיקות בציי רכב גדולים עבור עובדיהן.
ליסינג לרכב > ליסינגמיש / רכב כמנוי

אפשרות לשכור רכב לתקופות ארוכות אך ללא התחייבות שיש בעסקת ליסינג מסורתי, השירות ניתן לתקופות של בין חודש ל 36 חודש והוא מאפשר ללקוח ליהנות מכל היתרונות של השירות כמו• כיסוי ביטוחי מלא  • מערכת איתור ומיגון • תשלום אגרת הרישוי השנתית, ב • שירותי אחזקה מלאים לכלי הרכב במוסכים • שירותי דרך (גרירה, חילוץ ותיקוני דרך) 24 שעות ביממה בכל רחבי הארץ • שירותי רכב חלופי
ליסינג לרכב > ליסינג לרכב בישראל

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
בישראל היו בסוף שנת 2022 בסך הכל 3,433,030 כלי רכב פרטיים, 6.6% מתוכם, כלומר כ־226,580 היו בבעלות חברות ליסינג. מבין כלי הרכב החדשים, שעלו לכביש ב-2022 (כ־380,000 כלי רכב) 22.1% היו בבעלות חברות ליסינג (כ-84,000).
בישראל, מחזיקות חמש חברות ההחכר הגדולות בלמעלה מ-200 אלף מכוניות, כאשר שלמה Sixt, אלדן תחבורה ואלבר (זכיינית Europcar בישראל) הן שלוש החברות הגדולות והשולטות בתחום חברות החכר והשכרת רכב:
שלמה סיקסט רשמה בשנת 2013 הכנסות של מעל 7 מיליארד שקל והעסיקה כ-1,300 עובדים. בשנה זו החברה החזיקה בכ-77 אלף כלי רכב.
אלדן רשמה הכנסות של כמעט 3 מיליארד שקל, העסיקה 744 עובדים והחזיקה בכ-34 אלף כלי רכב.
אלבר הכניסה כ-3 מיליארד שקל, העסיקה כ-1,100 עובדים והחזיקה ב-2013 כ-36 אלף כלי רכב.
חברות בולטות נוספות הן הרץ, אוויס, קל אוטו, באדג'ט, ליסקאר, Lease4u, אופרייט ו-Enterprise.
הערות שוליים

↑  כלי רכב מנועיים בישראל בשנת 2022, באתר www.cbs.gov.il
| --- | --- |
בקרת זהויות :  NLI: 987007548204805171  BNE: XX528888  BnF: cb133189837 (data)  GND: 4034823-4  LCCN: sh85065877  NKC: ph122217
נדים סוואלה

| --- | --- |
אין תמונה חופשית
 לידה:  9 בספטמבר 1935 (בן 89) מידבא, ירדן 
 מדינה:  ירדן, הממלכה המאוחדת 
 תקופת הפעילות:  מ-1964 
 צאצאים:  ג'וליה סוואלה, נדיה סוואלה 
 פרופיל ב-IMDb
 
נדים סוואלה (באנגלית: Nadim Sawalha; בערבית: نديم صوالحة; נולד ב-9 בספטמבר 1935) הוא שחקן בריטי יליד ירדן, אביהן של השחקניות ג'וליה ונדיה סוואלה.
ביוגרפיה

סוואלה נולד במידבא שבירדן בשנת 1935. הוא נסע ללמוד משחק בבריטניה בשנות החמישים של המאה העשרים. בתו ג'וליה גילתה בפרק בסדרה התיעודית "Who Do You Think You Are?" שהוא אינו בטוח מהו תאריך הלידה שלו, אבל התאריך המשוער הוא בין 7 ל-9 בספטמבר.
נדים סוואלה הופיע ביותר ממאה סרטים ותוכניות טלוויזיה במהלך קריירה שנמשכת מעל לארבעים שנה. עוד שיחק בתפקיד עומאר בדרי במשחק המחשב "CDX" של ה-BBC.
ביוגרפיה > חיים אישיים

סוואלה נשוי לרוברטה ליין ולהם שלוש בנות, ג'וליה, נדיה ודינה. אחיו הוא הקומיקאי נביל סוואלה.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1976 |  | Space: 1999 | זורן | בפרק "The Immunity Syndrome" |
| 1976 |  | The Sweeney | קפטן שבק | בפרק "Visiting Fireman" |
| 1976 | ניצולים | Survivors | אמול | בפרק "Lights of London" |
| 1977 | המקצוענים | The Professionals | שייך אכמיה | בפרק "Long Shot" |
| 1979 |  | The Knowledge | ערבי |  |
| 1979 |  | Minder | סרדי | בפרק "A Tethered Goat" |
| 1981–1982 |  | Sorry, I'm A Stranger Here Myself | מומטאז |  |
| 1984 | ברז'ראק | Bergerac | זאקי מנסור | בפרק "A Touch Of Eastern Promise" |
| 1985 |  | Open All Hours | מר גופטה | בפרק "Horse-Trading" |
| 1990 | בית הקלפים | House of Cards | מנהל בנק | מיני-סדרה |
| 1995 | דיינג'רפילד | Dangerfield | ד"ר שאבאן חמאדה | סדרת טלוויזיה |
| 1999 | קלאופטרה | Cleopatra | מרדיאן | מיני-סדרה |
| 2000 | אלף לילה ולילה | Arabian Nights | השופט צדיק |  |
| 2002 |  | The Last Cavalier |  |  |
| 2003 |  | Lawrence of Arabia: The Battle for the Arab World | קריינות | PBS |
| 2004 | הולבי סיטי | Holby City | פארוק אחמד | בפרק "The Eleventh Commandment" |
| 2005 | תחבולות חדשות | New Tricks | מר מזוד | בפרק "A Delicate Touch" |
| 2007 |  | Diana: Last Days of a Princess | מוחמד אל-פאייד | דוקו-דרמה |
| 2008 |  | House of Saddam | חוסיין, מלך ירדן |  |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1973 |  | Yellow Dog | טייס ערבי |  |
| 1973 |  | A Touch of Class | מנהל לילה במלון |  |
| 1974 | קאלאן | Callan | פאדילה | סרט קולנוע המבוסס על סדרת הטלוויזיה |
| 1974 |  | Gold | חבר סינדיקט |  |
| 1974 | מטורף מטורף מטורף הערפד | Vampira | נציג של חברת תעופה |  |
| 1975 | הרוח והאריה | The Wind and the Lion | השריף של ווזאן |  |
| 1975 | שובו של הפנתר הורוד | The Return of the Pink Panther | מדריך במוזיאון |  |
| 1977 | מישהו מטפל בך? | Are You Being Served? | המתורגמן של האמיר | סרט קולנוע המבוסס על סדרת הטלוויזיה |
| 1977 |  | Sweeney! | יושב ראש בכנס מפיקי הנפט |  |
| 1977 |  | Sinbad and the Eye of the Tiger | חסן |  |
| 1977 | המרגלת שאהבה אותי | The Spy Who Loved Me | עזיז פקש |  |
| 1980 |  | The Awakening | ד"ר אל סאדק |  |
| 1985 | שרלוק הולמס הצעיר | Young Sherlock Holmes | בעל פונדק מצרי |  |
| 1987 | 007 באזור המסוכן | The Living Daylights | מפקד משטרה בטנג'יר |  |
| 2005 | סוריאנה | Syriana | אמיר חמד אל-סובאי |  |
| 2006 | סיפור הולדת ישו | The Nativity Story | מלכיאור |  |
| 2007 | מה שלולה רוצה | Whatever Lola Wants | אדהם |  |
| 2008 |  | Captain Abu Raed | אבו ראיד |  |
| 2010 |  | West Is West | פיר נאסים |  |
| 2016 |  | The Rendezvous | פוואז עזאם |  |
| 2018 | תל אביב על האש | Tel Aviv on Fire | בסאם |  |
הערות שוליים

↑  "The Arab Talks To....Nadim Sawalha". אורכב מ-המקור ב-21 בספטמבר 2010. נבדק ב-12 בינואר 2011. {{cite news}}:  (עזרה)
↑  Participant: Julia Sawalha (2006-10-25). "Episode page on BBC website". Who Do You Think You Are?. Series 3. London, England. Event occurs at 1:10. BBC. BBC One. http://www.bbc.co.uk/programmes/b00793sc.
| --- | --- |
בקרת זהויות :  NLI: 987007348033705171  BNE: XX4874706  ISNI: 0000 0003 8317 4067  LCCN: nr2004000847  NTA: 339356154  VIAF: 34149066341165600105   WorldCat (עם VIAF): 34149066341165600105
פומוהיטו, נסיך הכתר של יפן

פומיהיטו (ביפנית: 文仁; נולד ב-30 בנובמבר 1965) הוא אחיו הצעיר של נארוהיטו, קיסר יפן. הוא הראשון בתור בסדר הירושה לכס היפני. לאחר נישואיו קיבל פומיהיטו את התואר "נסיך אקישינו", והוא עומד בראש ענף נפרד במשפחה הקיסרית היפנית. לאחיו הקיסר נארוהיטו יש בת אחת, ולכן הוא יורש העצר של קיסרות יפן וזאת בגלל שעל פי החוק ביפן, נשים לא נכללות בסדר הירושה.
ביוגרפיה

פומיהיטו נולד ב-30 בנובמבר 1965 בבית החולים של הארמון הקיסרי ברובע צ'יודה שבטוקיו. אביו הוא אקיהיטו, קיסר יפן ואמו היא מיצ'יקו, קיסרית יפן. יש לו אח גדול בשם נארוהיטו, ואחות קטנה בשם סאיאקו. בילדותו הוא קיבל את השם "הנסיך איה" (礼宮 איה נו מיה). הוא התחנך בבתי הספר של הגאקושין. באפריל 1984 הוא החל ללמוד משפטים וביולוגיה באוניברסיטת גאקושין. לאחר שהשלים תואר ראשון, נרשם ללימודים בסנט ג'ון קולג' באוניברסיטת אוקספורד, ומאוקטובר 1988 עד יוני 1990 למד שם איכתיולוגיה. ב-1989 מת סבו הקיסר הירוהיטו, ואביו הפך לקיסר החדש.
ב-29 ביוני 1990 הוא נישא לקיקו קאוואשימה, בתו של פרופסור לכלכלה באוניברסיטת גאקושין. כמו אמו של פומיהיטו, גם קיקו באה ממשפחה פשוטת עם. הנישואים גררו מחאה מצד סבתו של פומיהיטו, הקיסרית נאגקו. בעקבות נישואיו, הוענק לפומיהיטו התואר "אקישינו נו מיה", אשר מתורגם בדרך כלל כ"נסיך אקישנו". תואר זה עובר בירושה לצאצאיו. באוקטובר 1996 הוא קיבל תואר דוקטור לאורניתולוגיה. לצורך עבודת הדוקטורט שלו הוא ערך מסעות מחקר באינדונזיה בין השנים 1993–1994, וגם שהה במחוז יונאן שברפובליקה העממית של סין. כיום משמש פומיהיטו כנשיא "מכון ימאשינה לאורניתולוגיה", ו"האגודה היפנית לזואולוגיה ואקווריומים". הוא גם משמש כנשיא הכבוד של הסניף היפני של הקרן העולמית לשימור חיות הבר, איגוד הטניס היפני, ואגודת יפן-הולנד. הוא אף משמש כפרופסור אורח באוניברסיטת טוקיו.
באוגוסט 2009 הוזמנו פומיהיטו וקיקו בידי ממשלת הולנד לציון 400 שנות מסחר בין הולנד ליפן. ביאטריקס, מלכת הולנד אירחה אותם בהאג. פומיהיטו גם ממלא את חלק מתפקידיו הציבוריים של אביו כאשר הוא אינו מתפקד. במרץ 2011 ביקר באזורים שנפגעו בעקבות רעידת האדמה והצונמי בסנדאי.
ב-1 במאי 2019 אחיו נארוהיטו הפך לקיסר יפן והוא עצמו הפך בכך ליורש העצר. טקס ההכתרה הרשמי כיורש עצר התרחש ב-9 בנובמבר 2020.
משפחתו

קיקו ילדה לפומיהיטו שלושה ילדים:
מאקו קומורו (לשעבר מאקו, נסיכת אקישינו; נולדה ב-1991)
קאקו, נסיכת אקישינו (נולדה ב-1994)
היסאהיטו, נסיך אקישינו (נולד ב-2006)
תואר

מיום לידתו, קיבל את התואר ”הוד מעלתו הקיסרית הנסיך איה”. לאחר נישואיו שונה תוארו ל”הוד מעלתו הקיסרית הנסיך אקישינו”.[דרושה הבהרה]
הערות שוליים

↑  Their Imperial Highnesses Prince and Princess Akishino and their family
↑  Japanese emperor’s brother Akishino formally becomes crown prince after pandemic delays
הסופר קאפ הפרגוואי

| --- | --- |

 ענף:  כדורגל
 תאריך ייסוד:  2019
 ארגון מפעיל:  התאחדות הכדורגל הפרגוואית
 מספר מתמודדים:  2
 מדינות משתתפות:  פרגוואי פרגוואי
 זוכה:  קלוב אולימפיה (2021)
 הכי הרבה זכיות:  קלוב אולימפיה (1)
 אתר רשמי
 
הסופר קאפ הפרגוואי (בספרדית: Supercopa Paraguay) הוא מפעל כדורגל המשוחק אחת לשנה בין אלופת ליגת העל הפרגוואית לבין מחזיקת גביע פרגוואי.
הטורניר נוסד ב-2019, והוא בן משחק אחד הנערך במגרש נייטרלי. אם קבוצה אחת זוכה בדאבל, היא תתמודד על תואר הסופר קאפ מול הזוכה בטורניר הליגה הנוסף (אפרטורה או קלאוסורה).
הטורניר נוסד באוקטובר 2019 והיה אמור להיערך לראשונה בדצמבר 2020, אך הוא לא התקיים בשנה זו בשל התפרצות נגיף הקורונה.
הגמר לפי שנים

| מהדורה | תאריך | זוכה | תוצאה | סגנית | הערות |
| --- | --- | --- | --- | --- | --- |
| 2021 | 12 בדצמבר 2021 | קלוב אולימפיה | 3–1 | סרו פורטניו |  |
הערות שוליים

↑  “Creamos la Supercopa Paraguay” - Fútbol - ABC Color, www.abc.com.py (בספרדית)
↑  ¿Libertad puede ser 'supercampeón' del 2021 sin jugar?, Versus, ‏2021-11-08 (בספרדית)
↑  Diario HOY | Se viene la Supercopa del fútbol paraguayo, Diario HOY, ‏2021-01-15 (בספרדית)
↑  "Olimpia es supercampeón" (בספרדית). APF. 12 בדצמבר 2021. נבדק ב-15 בדצמבר 2021. {{cite web}}:  (עזרה)
מתתיהו סלומון

| --- | --- |
אין תמונה חופשית
 לידה:  28 בנובמבר 1937 חנוכה ה'תרצ"ח הממלכה המאוחדת לונדון, הממלכה המאוחדת
 פטירה:  2 בינואר 2024 (בגיל 86) כ"ב בטבת ה'תשפ"ד ארצות הברית לייקווד, ארצות הברית
 כינוי:  בעל ה'מתנת חיים'
 מקום קבורה:  ירושלים הר המנוחות, ירושלים
 מדינה:  הממלכה המאוחדת הממלכה המאוחדת ארצות הברית ארצות הברית
 השכלה:  לונדון ישיבת עץ חיים
 תקופת הפעילות:  ? – 2 בינואר 2024 
 מעסיק:  ישיבת בית יוסף, ישיבת לייקווד 
 תפקידים נוספים:  משגיח
 חיבוריו:  מתנת חיים
 בת זוג:  הרבנית מרים סלומון
 
הרב מתתיהו חיים סלומון (28 בנובמבר 1937[דרוש מקור][מפני ש...] – 2 בינואר 2024, כ"ב בטבת ה'תשפ"ד) היה רב, מרצה ומשגיח רוחני אנגלי-אמריקאי. משגיח ישיבת גייטסהד במשך למעלה מ-30 שנה ומשגיח ישיבת לייקווד. מרבניה הבכירים של היהדות החרדית בארצות הברית.
ביוגרפיה

נולד בגייטסהד שבאנגליה לר' יעקב ועטל סלומון, למד בבחרותו בישיבת גייטסהד ובישיבה ובכולל אברכים בלונדון, וראה ברבי אליהו לופיאן את רבו העיקרי, אף שלמד אצלו במשך פחות משנה. נישא למרים פאלק (נפטרה בדצמבר 2016), והיה גיסו של הרב פסח אליהו פאלק.
בראשית שנות ה-60 של המאה ה-20 התמנה כמשגיח בישיבת גייטסהד תחת הרב משה שוואב ובהמשך החליף אותו כמשגיח הבכיר בישיבה. הוא החזיק במשרה זו למעלה מ-30 שנה ובאביב 1998 התמנה כמשגיח ישיבת לייקווד בארצות הברית. החליף אותו בתפקידו בגייטסהד, הרב מרדכי יוסף קרנובסקי.
חלק משיחותיו המוסריות נערכו ונדפסו בספרים בשם מתנת חיים.
נפטר בכ"ב בטבת ה'תשפ"ד (2 בינואר 2024) בגיל 86.
הערות שוליים

↑  משה ויסברג, אבל בלייקווד: אשת המשגיח הגר"מ סלומון, באתר בחדרי חרדים, 5 בדצמבר 2016
1 2 3  משה ויסברג, אבל כבד בעולם התורה והמוסר: המשגיח רבי מתתיהו סלומון זצ"ל, באתר בחדרי חרדים, 3 בינואר 2024
| --- | --- |
בקרת זהויות :  NLI: 987007267689705171  ISNI: 0000 0000 6696 812X  LCCN: nr96008391  VIAF: 63904126   WorldCat (עם VIAF): 63904126 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
אליעזר אמיתי

ערך זה עוסק במפקד חטיבת ירושלים במלחמת ששת הימים. אם התכוונתם לתת-אלוף שפיקד בין היתר על היק"ל, ראו .
| --- | --- |
אין תמונה חופשית
 לידה:  5 בינואר 1925 ביאליסטוק, פולין
 פטירה:  30 בנובמבר 2013 (בגיל 88)
 מקום קבורה:  בית הקברות מורשה 
 תאריך עלייה:  1935
 מדינה:  ישראל 
 השתייכות:   פלמ"ח    צה"ל
 תקופת הפעילות:  1944–1969 (כ־25 שנים)
 דרגה:    אלוף-משנה
 תפקידים בשירות
 מ"פ בגדוד החמישי של חטיבת הראל   מפקד גדוד 12 בחטיבת גולני   מפקד חטיבת ירושלים   מפקד מצעד צה"ל
 פעולות ומבצעים
   מלחמת העצמאות     מלחמת סיני     מלחמת ששת הימים
 תפקידים אזרחיים
 מנהל "מיכלי כרמל"
 
אליעזר אמיתַי (איכט) (5 בינואר 1925 – 30 בנובמבר 2013) היה איש הפלמ"ח ומפקד חטיבת ירושלים בקרב על ירושלים במלחמת ששת הימים.
קורות חייו

נולד בשם אליעזר (לייזר) איכט בביאליסטוק שבפולין, בנם של קלמן ויֶטה איכט. עלה לארץ ישראל בשנת 1935, ולמד בבית הספר אחד העם בתל אביב. בשנת 1944 הצטרף לפלמ"ח. שירת שנה בפלוגה ח' בקיבוץ רמת רחל, עבר קורס מ"כים בג'וערה וקורס מ"כים-סיירים בגבעת עדה, ועבר לפלוגה ז' שם שירת שנה נוספת בקיבוצים שריד וגבעת השלושה. השתתף בליל תקיפת בסיסי "המשטרה הניידת" בפברואר 1946. השתחרר משירות פעיל בפלמ"ח בשנת 1946, ועבר ל"רזרבה". עם פריצת מלחמת העצמאות גויס מחדש והשתתף בליווי השיירות לירושלים. סיים קורס קצינים והתמנה לסגן מפקד פלוגה בגדוד החמישי של חטיבת הראל. בהמשך המלחמה התמנה לתפקיד מפקד פלוגה ולחם ברפיח במבצע חורב. שימש מדריך במכללה הבין-זרועית לפיקוד ולמטה, בשנים 1954 עד 1956 פיקד על גדוד 12 בחטיבת גולני, לאחר מכן שימש עוזר הנספח הצבאי לענייני חיל היבשה בארצות הברית. בינואר 1967 התמנה למפקד חטיבת ירושלים, פיקד על מצעד צה"ל באותה שנה ("המצעד הקטן"). ופיקד על החטיבה במלחמת ששת הימים.
במהלך שבועות ההמתנה, שקדמו למלחמת ששת הימים, נפרשה החטיבה לאורך הקו העירוני ובמבואות ירושלים. עם פרוץ הקרבות, ב-5 ביוני 1967 השתלטה החטיבה על ארמון הנציב נתפס בידי כוחות ירדניים וכבשה את מוצבי הלגיון על הרכס מדרום לארמון, עד בואכה קיבוץ רמת רחל. למחרת כבשה את חלקה המזרחי של שכונת אבו תור, ובכ"ח באייר, 7 ביוני, פרצו כוחות מהחטיבה לעיר העתיקה דרך שער האשפות. כוחות אחרים של החטיבה נעו דרומה ושחררו את בית לחם, אזור גוש עציון, וחברון. ככוח אשר הכיר היטב את הגזרה ושלט עליה, סייעה חטיבת ירושלים ואף הצטרפה לחטיבות נוספות שנלחמו באזור ובתוכן חטיבת הצנחנים וחטיבת הראל. מונה למפקד הצבאי של נפת חברון. לאחר המלחמה פיקד על מצעד צה"ל בירושלים, ביום העצמאות ה-20 של מדינת ישראל.
אמיתי השתחרר מצה"ל באפריל 1969, בדרגת אלוף-משנה. ביולי 1969 מונה למנהל מפעל "מיכלי כרמל" של קונצרן כור.
ב-30 בנובמבר 2013 נפטר בביתו בשנתו. נקבר בבית הקברות מורשה ברמת השרון.
חיים אישיים

אמיתי התגורר ברמת השרון. היה נשוי לציפורה והיה אב לשני בנים.
הערות שוליים

↑  רשימת מינויים שמינה אלוף חיים הרצוג, מפקד כוחות צה"ל באזור הגדה המערבית, קמצ"ם 2 (עמ' 46 (76)), באתר הפרקליטות הצבאית
↑  מינוים בכור, דבר, 17 ביולי 1969
↑  'Amitai, Eliezer,' in: Who's who in Israel and in the work for Israel abroad, 1972, p. 27.
| --- | --- |
בקרת זהויות :  NLI: 987007416624205171  VIAF: 1938156990985761180000   WorldCat (עם VIAF): 1938156990985761180000
ציון אלוף

| --- | --- |

 לידה:  1904 ירושלים האימפריה העות'מאנית
 פטירה:  23 באוגוסט 2001 (בגיל 97 בערך) תל אביב ישראל ישראל
 מדינה:  ישראל 
 השכלה:  בית הספר המנדטורי למשפטים
 השתייכות:  מערכת בתי המשפט המנדטורית  מערכת בתי המשפט הישראלית
 תקופת כהונה:  דצמבר 1944 – דצמבר 1972 (כ־28 שנים)
 תקופת הפעילות:  ספטמבר 1929 – דצמבר 1972 (כ־43 שנים)
 תפקידים בולטים:  מנהל מחלקת בתי המשפט  שופט בית משפט השלום נודד
 
ציון אלוף (1904 – 23 באוגוסט 2001) היה שופט ישראלי (1944–1948, 1952–1972) שכיהן כמנהל בתי המשפט הראשון (1948–1952) ומשנת 1952 ועד פרישתו כשופט שלום ראשי נודד, שתחום שיפוטו השתרע על כל רחבי המדינה.
ביוגרפיה

אלוף נולד ברובע היהודי בירושלים למרדכי ורוחמה אלעלוף, בן לאחת המשפחות הספרדיות הידועות בעיר. בילדותו התחנך בתלמוד תורה.
בשנת 1919, בהיותו בן 15, החל את לימודיו בבית הספר העממי לבנים 'אליאנס', אותו סיים בשנת 1923.
את השכלתו התיכונית השלים בקולז' דה פְרֶר (College Des Freres) ביפו בהצטיינות בשנת 1926. הוא התיידד עם המזרחן מיכאל אסף, עבר לגור בחדר בביתו ולימד אותו ערבית מדוברת.
מחמת צמצום אפשרויות התעסוקה בימי המנדט הבריטי לתחומי ההוראה והפקידות הממשלתית, פנה אלוף לשורות הממשלה המנדטורית. אלוף השתבץ במשרת פקיד בבית משפט, זאת לאור השכלתו וככל הנראה מפאת מחסור באנשי מִנהל דוברי השפה הערבית, אותה ידע אלוף על בוריה. במסגרת תפקידו בתור פקיד בבית המשפט, עסק בעבודת הארכיון וההוצאה לפועל.
על מנת להתקדם בשורות הממשלה החליט ללמוד משפטים. ראשית נסע בשנת 1929 ללבנון, ולאחר מכן לפקולטה למשפטים באוניברסיטת סורבון שבפריז, ממנה שב לאחר חודשיים בשל קשיים כלכליים. בספטמבר 1929 מונה לכהונת רשם בבית משפט השלום בירושלים. את לימודי המשפטים השלים לבסוף במסגרת בית הספר המנדטורי למשפטים בירושלים בשנת 1940.
עם תום לימודיו שובץ בתפקידים שונים במערכת המשפט המנדטורית, כשהאחרון שבהם היה לבלר ראשי בבית משפט השלום בירושלים.
בדצמבר 1944, בגיל 40, מונה לשופט שלום בתל אביב שבנפת יפו (ביחד איתו מונו גם אליעזר מלחי ויצחק קיסטר).
באותם הימים, שופטים לא נדרשו להיות עורכי דין טרם מינויים לכס השיפוט. לפיכך, רק עם מינויו למנהל מחלקת בתי המשפט בשנת 1949 נרשם אלוף בפנקס עורכי הדין.
עם קום מדינת ישראל היה אלוף בין השופטים שעברו בהצלחה את הביקורת של 'ועדת הטיהור' של המועצה המשפטית של המוסדות הלאומיים בפרשת מסמך השופטים החסוי. במסמך זה נכתב על אלוף: "שופט שלום בפתח תקווה. ישר ומוכשר. בעל ניסיון אדמיניסטרטיבי" כשלצד שמו הופיע הסימן (+) שסימן אותו כראוי להמשיך לכהן כשופט.
ביולי 1948 מינה שר המשפטים פנחס רוזן את אלוף למנהל מחלקת בתי המשפט במשרד המשפטים.
מינוי זה היה טבעי שכן הוא היה בעל הניסיון האדמיניסטרטיבי הגדול ביותר מקרב השופטים.
באוקטובר 1952 חזר אלוף לבקשתו לכס השיפוט, ומונה למשרת שופט שלום ראשי נודד שתחום שיפוטו השתרע על כל רחבי המדינה, תפקיד אשר מילא עד פרישתו מכס המשפט בשנת 1972. בתור שופט שלום נודד, תפקידו היה לנדוד בין ערים בהן לא היה בית משפט השלום קבוע. בין היתר ישב אלוף בדין בעכו, באר שבע (1953–1957), אילת, רמלה, אשקלון, רחובות, פתח תקווה ונתניה.
ביולי 1967, לאחר מלחמת ששת הימים, בתקופת כהונתו של שר המשפטים יעקב שמשון שפירא, התמנה אלוף, במקביל לתפקידו כשופט שלום נודד, לממונה על מערכת המשפט בגדה המערבית.
בדצמבר 1972 פרש אלוף מכס השיפוט ולא שב לעסוק במשפט.
הערות שוליים

↑  ציון אלוף באתר חברה קדישא ת"א–יפו.
↑  שלמה שבא, ה"ערביסט" האשכנזי הראשון, דבר, טור 3, 30 באוקטובר 1970; מאיר בן-גור, הדמות שאהבנו, מעריב, טורים 1–2, 30 בינואר 1984.
↑  עוד 2 שופטי-שלום עברים, הצופה, 5 בדצמבר 1944; מר ציון אלוף נתמנה לשופט שלום, הד-המזרח, 8 בדצמבר 1944; שלושה שופטים יהודים חדשים בת"א, משמר, 4 בינואר 1945.
↑  עשרה עו"ד חדשים הוסמכו, הצופה, 1 בדצמבר 1949.
↑  מונה מנהל כללי לבתי-המשפט, על המשמר, 23 ביולי 1952.
↑  בימ"ש השלום נפתח בבאר-שבע, על המשמר, 16 בפברואר 1953; מפה ומשם, דבר, טור 2, 25 בדצמבר 1957.
↑  בית-משפט השלום לראשונה באילת, על המשמר, 23 בנובמבר 1955; זרוע המשפט הגיעה לאילת, הצופה, 23 בנובמבר 1955.
↑  השופט ציון אלוף – ממונה על הפעלת בית-המשפט בגדה המערבית, דבר, טור 2, 6 ביולי 1967
↑  רשימת מינויים שמינה אלוף עוזי נרקיס, אלוף פיקוד המרכז ומפקד כוחות צה"ל באזור הגדה המערבית, קמצ"ם 2 (עמ' 47 (77)), באתר הפרקליטות הצבאית
Unlock It

| --- | --- |
 שיר בביצוע צ'ארלי XCX בהשתתפות קים פטרס וג'יי פארק
 מתוך האלבום Pop 2
 יצא לאור:  2017
 תאריך הקלטה:  2016–2017
 שפה:  אנגלית
 אורך:  3:52
 חברת תקליטים:  אסיילום
 כתיבה:  כותבים שונים
 הפקה:  איי. ג'י. קוק, לייף סים
"Unlock It" (בעברית: "פתח את זה") הוא שיר משנת 2017 של הזמרת-יוצרת האנגלייה צ'ארלי XCX בהשתתפות הזמרת-יוצרת הגרמנייה קים פטרס והראפר האמריקאי ג'יי פארק (אנ') מתוך המיקסטייפ Pop 2 של XCX. הוא דוגם את "Beautiful" של איי. ג'י. קוק (אנ') ושונה ל-"Unlock It (Lock It)" ב-2021 לאחר שהפך ויראלי בטיקטוק. בשנת 2022, פירי וטומי (אנ') הוציאו גרסת כיסוי ש-Vice שדורגה בתור ה-14 הטוב ביותר של 2022.
גרסתה של צ'ארלי XCX

הגרסה של צ'ארלי XCX פורסמה ב-11 בדצמבר 2017, ארבעה ימים לפני יציאת המיקסטייפ, Pop 2. השיר דוגם את "Beautiful" מאת איי. ג'י. קוק, שגם הפיק את האלבום, וכולל פזמון שמבוצע בסגנון ספוקן וורד. רמיקס מאשאפ לשיר מאת הדי ג'יי והמפיק האמריקאי ג'ף פריור הפך לוויראלי בשנת 2021 לאחר ששימש בריקוד נלווה בטיקטוק, ובסופו של דבר שומש ב-2,400,000 סרטונים. ב-2 במאי 2021, היא עדכנה את שם השיר בפלטפורמות הסטרימינג ל-"Unlock It (Lock It)"; לאחר שספגה ביקורת על כך, היא פנתה לטוויטר כדי להסביר את עצמה. הגרסה של XCX תוארה על ידי האינדפנדנט הבריטי כ"קלאסיקה של הייפרפופ", בעוד שב-Clash Magazine תואר כבעל "פזמון כוחני ודומיננטי, אלקטרוני טהור, עם לחנים נועזים וממוחשבים ומילים שמציעות אסקפיזם קוסמי", תוך הענקת שבחים על השורה "cosmic kiss, tastes like cherry maraschino".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-85 מיליון השמעות.
גרסתם של פירי וטומי

פירי וטומי הוציאו גרסת כיסוי של השיר ב-2022 לפלטפורמות הסטרימינג ב-11 בנובמבר 2022 בשם "unlock it". הם הוציאו את השיר בעבר באפל מיוזיק באופן בלעדי ב-13 בספטמבר 2022, חמישה ימים לאחר הופעתה של צ'ארלי XCX בברייטון, בליווי גרסה אקוסטית של "on & on". הגרסה שלהם לשיר תוארה על ידי האינדפנדנט הבריטי כ"תערובת [של] באבלגאם פופ ודראם אנד בייס", בעוד שב-Clash Magazine תיארו את השיר כ"מזכיר את המקור [אך] מעביר[ing] אדג' נינוח יותר". בהמשך, תיארו את השירה של פירי כ"חלקה כמשי, מאופיינת באוטו-טיון, [ו]שטופה בהדהוד ודיליי". בנוסף, הגרסה שלהם לשיר דורגה כשיר הארבעה-עשר הטוב ביותר של 2022 על ידי Vice.
חגי הדס

| --- | --- |
אין תמונה חופשית
 לידה:  7 באוגוסט 1953 (בן 71) בית אלפא, ישראל
 מדינה:  ישראל 
 השתייכות:   המוסד
 תפקידים בשירות
 מפקד יחידת כידון ראש אגף "קיסריה" ראש אגף המטה
 
חגי הדס (נולד ב-7 באוגוסט 1953) הוא איש מערכת הביטחון הישראלית, שירת כראש אגף מטה במוסד למודיעין ולתפקידים מיוחדים, אחראי על בניית הכוח. מיוני 2009 ועד אפריל 2011 שימש כנציג מטעם ראש הממשלה בנימין נתניהו לעניין החזרת החייל החטוף גלעד שליט.